 Eebbe wuxuu buriyay sheegashadi Yuhuudda ee ah inaan Naartu taabanayn muddo yaroo tirsan mooyee oo ah ayaamahay caabudeen dibiga, wuuse ku beeniyey Eebbe una caddeeyey inayan wax ballan ah Eebbe ka qaadin ee ay ku hadli wax been ah ooyana u cilmi lahayn, ciddiise xumaan kasbata dambigeeduna koobo waxay noqon Naarta ehelkeeda, kuna waari, muminiinta xaqa rumeeyeyse wanaaggana fala waxay gali kuna waari Jannada, wuxuuna Eebbe caddeeyey ahmiyadda Eebbe kaliya oo la caabudo, iyo in loo sama falo waalidka, qaraabada, agoonta, masaakiinta, hadal wanaagsan oo loo dhaho dadka, iyo salaadda iyo zakada oo la guto, hase yeeshee gaalo way ka jeedsatay. 